CELEX: 32022R0489
Language: da
Date: 2022-03-25 00:00:00
Title: Kommissionens gennemførelsesforordning (EU) 2022/489 af 25. marts 2022 om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne flubendiamid, L-ascorbinsyre, spinetoram og spirotetramat (EØS-relevant tekst)

28.3.2022   
               
               
                  DA
               
               
                  Den Europæiske Unions Tidende
               
               
                  L 100/7
               
            
         KOMMISSIONENS GENNEMFØRELSESFORORDNING (EU) 2022/489
         af 25. marts 2022
         om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne flubendiamid, L-ascorbinsyre, spinetoram og spirotetramat
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:
         
                     (1)
                  
                  
                     Del B i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der er godkendt i henhold til forordning (EF) nr. 1107/2009.
                  
               
                     (2)
                  
                  
                     Ved Kommissionens gennemførelsesforordning (EU) 2020/2007 (3) blev godkendelsesperioden for en række aktivstoffer forlænget — for spirotetramat fra den 30. april 2024 til den 31. juli 2024, for spinetoram og L-ascorbinsyre fra den 30. juni 2024 til den 30. september 2024 og for flubendiamid fra den 31. august 2024 til den 30. november 2024. Forlængelserne var nødvendige, da indgivelsesdatoen for dossierer til støtte for fornyelse af godkendelsen blev fremrykket tre måneder ved Kommissionens gennemførelsesforordning (EU) 2020/1740 (4). Det var derfor nødvendigt at fastholde datoen for indgivelse af dossierer, der kræves i henhold til Kommissionens gennemførelsesforordning (EU) nr. 844/2012 (5), og dermed give ansøgerne tid til at udarbejde og indgive dossiererne i det påkrævede format.
                  
               
                     (3)
                  
                  
                     Hvad angår flubendiamid, L-ascorbinsyre, spinetoram og spirotetramat er der ikke blevet indgivet ansøgninger om fornyelse i overensstemmelse med artikel 5, stk. 1, i gennemførelsesforordning (EU) 2020/1740 mindst tre år inden de respektive udløbsdatoer for godkendelse som fastsat i bilaget til nærværende forordning.
                  
               
                     (4)
                  
                  
                     Der er ikke længere grundlag for at indrømme forlængelserne af godkendelsesperioderne for nævnte aktivstoffer, som gennemførelsesforordning (EU) 2020/2007 giver mulighed for. Det bør således fastsættes, at godkendelserne af disse stoffer udløber på det tidspunkt, hvor de ville være udløbet uden forlængelsen.
                  
               
                     (5)
                  
                  
                     Gennemførelsesforordning (EU) nr. 540/2011 bør derfor ændres.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
         
            (3)  Kommissionens gennemførelsesforordning (EU) 2020/2007 af 8. december 2020 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-decanol, 1,4-dimethylnaphthalen, 6-benzyladenin, acequinocyl, Adoxophyes orana granulovirus, aluminiumsulfat, amisulbrom, Aureobasidium pullulans (stamme DSM 14940 og DSM 14941), azadirachtin, Bacillus pumilus QST 2808, benalaxyl-M, bixafen, bupirimat, Candida oleophila stamme O, chlorantraniliprol, dinatriumphosphonat, dithianon, dodin, emamectin, flubendiamid, fluometuron, fluxapyroxad, flutriafol, hexythiazox, imazamox, ipconazol, isoxaben, L-ascorbinsyre, svovlkalk, orangeolie, Paecilomyces fumosoroseus stamme FE9901, pendimethalin, penflufen, penthiopyrad, kaliumphosphonater, prosulfuron, Pseudomonas sp. stamme DSMZ 13134, pyridalyl, pyriofenon, pyroxsulam, quinmerac, S-abscisinsyre, sedaxan, sintofen, natriumsølvthiosulfat, spinetoram, spirotetramat, Streptomyces lydicus stamme WYEC 108, tau-fluvalinat, tebufenozid, tembotrion, thiencarbazon, valifenalat, zinkphosphid (EUT L 414 af 9.12.2020, s. 10).
         
            (4)  Kommissionens gennemførelsesforordning (EU) 2020/1740 af 20. november 2020 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009, og om ophævelse af Kommissionens gennemførelsesforordning (EU) nr. 844/2012 (EUT L 392 af 23.11.2020, s. 20).
         
            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
      
      
         
            BILAG
            I del B i bilaget til gennemførelsesforordning (EU) nr. 540/2011 foretages følgende ændringer:
            
                        1)
                     
                     
                        I sjette kolonne, »Udløbsdato for stoffets godkendelse«, i række 60 (vedrørende spirotetramat) ændres datoen til »30. april 2024«.
                     
                  
                        2)
                     
                     
                        I sjette kolonne, »Udløbsdato for stoffets godkendelse«, i række 66 (vedrørende L-ascorbinsyre) ændres datoen til »30. juni 2024«.
                     
                  
                        3)
                     
                     
                        I sjette kolonne, »Udløbsdato for stoffets godkendelse«, i række 67 (vedrørende spinetoram) ændres datoen til »30. juni 2024«.
                     
                  
                        4)
                     
                     
                        I sjette kolonne, »Udløbsdato for stoffets godkendelse«, i række 74 (vedrørende flubendiamid) ændres datoen til »31. august 2024«.